Source: https://www.epi.sk/zz/2008-648
Timestamp: 2019-08-20 08:11:06+00:00
Document Index: 960313

Matched Legal Cases: ['§ 2', '§ 3', '§ 4', '§ 5', '§ 10', '§ 5', '§ 91', '§ 91', '§ 101', '§ 102', '§ 108', '§ 110', '§ 5', '§ 70', '§ 97', '§ 97', '§ 98', '§ 142', '§ 143', '§ 156', '§ 174', '§ 180', '§ 199', '§ 4', '§ 5', '§ 28', '§ 28', '§ 128', '§ 141', '§ 85', '§ 89', '§ 91', '§ 92', '§ 97', '§ 97', '§ 98', '§ 98', '§ 99', '§ 99', '§ 100', '§ 101', '§ 102', '§ 101', '§ 102', '§ 103', '§ 109', '§ 131', '§ 154', '§ 155', '§ 155', '§ 155', '§ 157', '§ 158', '§ 160', '§ 196', '§ 196', '§ 203', '§ 2', '§ 3', '§ 2', '§ 3', '§ 4', '§ 2', '§ 3', '§ 4']

648/2008 Z. z. Vyhláška o rozsahu vykonávania rozhodnutí, opatrení a úkonov trestného konania | Aktuálne znenie
Hľadaj v 648/2008 ×
648/2008 Z. z.
Vyhláška č. 648/2008 Z. z.Vyhláška Ministerstva vnútra Slovenskej republiky o rozsahu vykonávania rozhodnutí, opatrení a úkonov trestného konania vo vyšetrovaní alebo skrátenom vyšetrovaní
(v znení č. 159/2009 Z. z., 226/2012 Z. z.)
Čiastka 214/2008
Účinnosť od 15.08.2012 do31.07.2017
Zrušený 192/2017 Z. z.
§ 2 - Rozhodnutia
§ 3 - Opatrenia
§ 4 - Úkony
§ 5 - Rozsah vykonávania rozhodnutí, opatrení a úkonov
Aktuálne znenie 15.08.2012 - 31.07.2017
z 15. decembra 2008
o rozsahu vykonávania rozhodnutí, opatrení a úkonov trestného konania vo vyšetrovaní alebo skrátenom vyšetrovaní
Ministerstvo vnútra Slovenskej republiky podľa § 10 ods. 10 zákona č. 301/2005 Z. z. Trestný poriadok v znení zákona č. 491/2008 Z. z. ustanovuje:
Táto vyhláška ustanovuje rozhodnutia, opatrenia a úkony trestného konania, ktoré je oprávnený vykonávať príslušník Policajného zboru, ktorý nie je vyšetrovateľom Policajného zboru alebo povereným príslušníkom Policajného zboru (ďalej len „policajt“) vo vyšetrovaní alebo v skrátenom vyšetrovaní.
(1) Policajt je oprávnený v rozsahu podľa § 5 vydať príkaz na
a) odňatie veci podľa § 91 ods. 1 Trestného poriadku,
b) odňatie veci podľa § 91 ods. 3 Trestného poriadku,
c) prehliadku iných priestorov a pozemkov podľa § 101 ods. 1 Trestného poriadku,
d) osobnú prehliadku podľa § 102 ods. 1 Trestného poriadku,
e) zadržanie zásielok podľa § 108 ods. 3 Trestného poriadku,
f) zámenu obsahu zásielok podľa § 110 ods. 1 Trestného poriadku.
(2) Policajt je oprávnený v rozsahu podľa § 5 vydať uznesenie o
a) uložení poriadkovej pokuty podľa § 70 ods. 1 Trestného poriadku,
b) vrátení veci alebo o uložení veci do úschovy podľa § 97 ods. 1 Trestného poriadku,
c) odovzdaní veci na predaj podľa § 97 ods. 3 Trestného poriadku,
d) zničení veci podľa § 98 ods. 3 Trestného poriadku,
e) pribratí znalca podľa § 142 ods. 1 Trestného poriadku,
f) pribratí znaleckej organizácie podľa § 143 ods. 1 Trestného poriadku,
g) nariadení prehliadky a pitvy mŕtvoly podľa § 156 ods. 1 Trestného poriadku,
h) oprave uznesenia podľa § 174 ods. 1 v spojení s § 180 Trestného poriadku,
i) začatí trestného stíhania podľa § 199 ods. 1 Trestného poriadku, ak osobne vykonal zaisťovací úkon, neopakovateľný úkon alebo neodkladný úkon podľa § 4 písm. a), b), c), i), j), k), l), m) alebo q).
Policajt je oprávnený v rozsahu podľa § 5
a) pribrať do konania tlmočníka podľa § 28 ods. 1 Trestného poriadku,
b) pribrať do konania prekladateľa podľa § 28 ods. 3 Trestného poriadku,
c) predvolať svedka a požiadať o jeho predvedenie podľa § 128 Trestného poriadku,
d) vyžiadať odborné vyjadrenie alebo písomné potvrdenie podľa § 141 ods. 2 Trestného poriadku.
a) zadržať podozrivého podľa § 85 ods. 1 Trestného poriadku,
b) zaistiť na účely trestného konania vec dôležitú pre trestné konanie podľa § 89 ods. 1 Trestného poriadku,
c) odňať vec podľa § 91 ods. 2 Trestného poriadku,
d) prevziať vec podľa § 92 Trestného poriadku,
e) vrátiť vec alebo uložiť vec do úschovy na základe uznesenia podľa § 97 ods. 1 Trestného poriadku,
f) odovzdať vec na predaj na základe uznesenia podľa § 97 ods. 3 Trestného poriadku,
g) vydať vec obvinenému na základe uznesenia podľa § 98 ods. 2 Trestného poriadku,
h) zničiť vec na základe uznesenia podľa § 98 ods. 3 Trestného poriadku,
i) vykonať osobnú prehliadku podľa § 99 ods. 3 Trestného poriadku,
j) vykonať osobnú prehliadku podľa § 99 ods. 4 Trestného poriadku,
k) vykonať na základe príkazu domovú prehliadku podľa § 100 ods. 2 Trestného poriadku, prehliadku iných priestorov a pozemkov podľa § 101 ods. 2 Trestného poriadku a osobnú prehliadku podľa § 102 ods. 2 Trestného poriadku,
l) vykonať prehliadku iných priestorov alebo pozemkov podľa § 101 ods. 3 Trestného poriadku,
m) vykonať osobnú prehliadku podľa § 102 ods. 4 Trestného poriadku,
n) vstúpiť do obydlia, iných priestorov alebo na pozemok podľa § 103 Trestného poriadku,
o) otvoriť zásielku podľa § 109 ods. 1 Trestného poriadku,
p) vykonať výsluch svedka podľa § 131 až 139 Trestného poriadku k okolnostiam, ktoré súvisia s vykonanými zaisťovacími úkonmi, neopakovateľnými úkonmi alebo neodkladnými úkonmi podľa písmena a), b), c), i), j), k), l), m) alebo q),
q) vykonať obhliadku podľa § 154 ods. 1 Trestného poriadku,
r) vykonať prehliadku tela podľa § 155 ods. 1 Trestného poriadku,
s) vykonať odber biologického materiálu podľa § 155 ods. 2 Trestného poriadku,
t) vykonať úkony na zistenie totožnosti osoby podľa § 155 ods. 5 Trestného poriadku,
u) vykonať vyšetrovací pokus podľa § 157 ods. 1 Trestného poriadku,
v) vykonať previerku výpovede na mieste činu podľa § 158 ods. 1 Trestného poriadku,
w) vykonať hlasovú skúšku podľa § 160 Trestného poriadku,
x) prijať trestné oznámenie podľa § 196 ods. 1 Trestného poriadku,
y) doplniť trestné oznámenie a vypočuť osobu, ktorú na základe trestného oznámenia alebo iného podnetu je potrebné vypočuť k okolnostiam nasvedčujúcim, že mala spáchať trestný čin podľa § 196 ods. 2 Trestného poriadku,
z) vyhľadať a zabezpečiť dôkazy, aby mohli byť vykonané v ďalšom konaní podľa § 203 ods. 1 písm. b) Trestného poriadku.
Rozsah vykonávania rozhodnutí, opatrení a úkonov
(1) Policajt služby kriminálnej polície, inšpekčnej služby a služby finančnej polície môže vydávať rozhodnutia podľa § 2 a vykonávať opatrenia a úkony podľa § 3 a 4.
(2) Policajt služby poriadkovej polície, služby železničnej polície a služby dopravnej polície môže vydávať rozhodnutia podľa § 2 ods. 1 písm. a) až d) a ods. 2 písm. a) až d), h) a i), vykonávať opatrenia podľa § 3 a vykonávať úkony podľa § 4 písm. a) až n), p) až t), v), x) až z).
(3) Policajt služby hraničnej polície a služby cudzineckej polície môže vydávať rozhodnutia podľa § 2 ods. 1 písm. a) až d) a ods. 2 písm. a) až d), h) a i), vykonávať opatrenia podľa § 3 a vykonávať úkony podľa § 4 písm. a) až t), v), x) až z).